Lawrence (New Zealand)

Lawrence er en by i Otago på Sørøya på New Zealand. Byen ligger i Distriktet Clutha ca. 90 kilometer nordøst for Dunedin og i nærheten av Tuapekaelva, som er en bielv av Cluthaelva.

Lawrence er best kjent som midtpunktet for Otagogullrushet i 1860-årene. Utgangspunktet for rushet var gullfunnet i det nærliggende Gabriel’s Gully i mai 1862. I tillegg ble melodien til «God Defend New Zealand» skrevet i Lawrence av den lokale læreren John Joseph Woods.

Byen ble navngitt etter Henry Montgomery Lawrence, som forsvarte Lucknow under Sepoyopprøret. 

I 1877 ble det bygget en sidebane fra Main South Line til Lawrence, som var endestasjon til banen ble forlenget i 1910. Jernbanen ble stengt i 1968, og den lokale jernbanestasjonen ble revet. Noen bygginger finnes fremdeles, slik som godsskuret.

Lawrence var den første byen i New Zealand som tilbød gratis WiFi-internett i hele byen. 

 Referanser 

 Eksterne lenker 


Kategori:Byer på New Zealand